Tukums I

Tukums I vai Tukums 1 ir viena no divām Tukuma dzelzceļa stacijām. Tā pieder līnijai Torņakalns—Tukums II. Stacijā pietur visi maršruta Rīga—Tukums II elektrovilcieni. Stacija atrodas Tukuma austrumu daļā, netālu no tās (otrpus Dzelzceļa ielai) atrodas Tukuma autoosta. Stacijas sliežu ceļus šķērso Jelgavas ielas (P98) pārbrauktuve. Stacijā darbojas biļešu kase. 

 Vēsture 
1877. gada 21. septembrī tika atklāta dzelzceļa līnija Rīga—Tukums.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 68. lpp.  Šajā gadā tika arī uzcelta Tukuma dzelzceļa stacija. Kad pēc vairāk kā 20 gadiem Tukumā uzbūvēja otru staciju jaunajā līnijā Ventspils—Maskava, sākotnējo staciju sāka saukt par Tukuma I jeb Tukuma Austrumu staciju, kas atbilst stacijas atrašanās vietai Tukuma pilsētā. Pirmā pasaules kara laikā stacijā izcēlās ugunsgrēks, kas to pamatīgi izpostīja, tomēr jau pēc Brīvības cīņām tā tika atjaunota. No 1962. gada līdz 1980. gadiem stacijas ēkā atradās arī autoosta ar tās kasēm.Informācija no plāksnītes pie stacijas ēkas, kas vēsta par tās vēsturi.

2008. gada septembrī tika atjaunota vilcienu kustība maršrutā Rīga—Ventspils, kas bija pārtraukta 2001. gadā. Šajā maršrutā kursēja dīzeļvilciens, kas pietur arī stacijā Tukums I. No rīta dīzeļvilciens kursēja uz Rīgu, bet vakarā — atpakaļ.ntz.lv Satiksme uz Ventspili atkal pārtraukta 2010. gada 22. februārī.

Pēc 2009. gada pavasara datiem no Rīgas uz Tukumu II un atpakaļ kursēja trīspadsmit elektrovilcienu reisi un viens dīzeļvilciena reiss.http://www.1188.lv/satiksme/vilcieni/ (dati ņemti 2009. gada 2. martā)

2013. gadā veikti stacijas remontdarbi.Par remontu Tukuma dzelzceļa stacijā I

Agrāk, līdz 2020. gadu sākumam, Tukuma I stacija bija galapunkts dažiem elektrovilcienu reisiem no Rīgas.

2024. gada augustā tika uzsākta stacijas perona rekonstrukcija, pasažieru iekāpšana notika no pagaidu nolūkam paplašinātā otrā perona, bet ieeja stacijas ēkā — tikai no Dzelzceļa ielas puses. Paaugstinātais perons pabeigts 2024. gada decembrī.

 Mūsdienas 
Virzienā no Rīgas stacija Tukums I atrodas pēc dzelzceļa stacijas Milzkalne (Smārdes pagasts), bet nākamā pēc tās ir otra Tukuma stacija Tukums II. Tukums I stacija atrodas Dzelzceļa ielā.

Tukuma I stacijā piestāj elektrovilcieni, kas kursē no dzelzceļa stacijas Rīgā līdz Tukuma II stacijai. 

Lielāko dienas daļu stacijā darbojas viena kase, tomēr no rītiem strādā divas kases. Blakus stacijai atrodas divi peroni. Sliežu ceļš stacijā sadalās no viena trijos. Tukuma I stacijas pasažieru ēkas Dzelzceļa ielas pusē atrodas taksometru pieturvieta.ntz.lv Nedaudz tālāk, ielas otrā pusē atrodas arī Tukuma autoosta. Stacijas ēkā atrodas ne tikai kases, bet arī dzelzceļu apkalpojošās struktūrvienības.

Lai gan stacijā ir 3 ceļi, no tiem elektrificēts ir tikai viens ceļš — stacijas ēkai tuvākais.

 Attēlu galerija 

 Piezīmes un atsauces 

 Ārējās saites 
 Tukuma dzelzceļa stacija 
 Rekonstruētā Tukuma stacija (foto)


Kategorija:Transports Tukumā
Kategorija:Dzelzceļa stacijas Latvijā
Kategorija:Dzelzceļa līnijas Torņakalns—Tukums II stacijas un pieturas punkti